section_heading: Životopis
paragraph_text: Rođen je u Drijenči kao najstarije od sedmoro djece u snažnoj katoličkoj obitelji. U obližnoj Šibošnici pohađao osnovnu školu (do 5. razreda) a nastavio u Tuzli (Solina), koju je završio 1968. godine. U Bolu na Braču je pohađao dominikansku Klasičnu gimnaziju. Jeseni 1970. otišao je iz Bola i nastavio školovati se na tuzlanskoj Realnoj gimnaziji. Zbog inzistiranja na uporabi hrvatskoga jezika u toj gimnaziji izbačen je iz nje. U školskom uratku napisao je "točno", a profesor je to smatrao pogreškom. Jurić je zbog toga dobio manju ocjenu. Od Jurića je tražio da napiše "tačno", što je izrevoltirani Jurić odbio. Zbog toga su ga izbacili iz gimnazije.Croatia.org Maja Nikolić: Postao državni neprijatelj zbog antikomunizma, Dnevni list, Mostar, 25. kolovoza 2007. (pristupljeno 24. svibnja 2017.) Iz škole je izbačen 1970. godine. Uslijedile su dramatične situacije gdje je gotovo bio u pogibelji. U dječačkom zanosu iz revolta prema tadašnjem komunističkom režimu s kojim se nikada nije slagao, napisao je čak i nekoliko antidržavnih parola u blizini Tuzle pa je zbog toga uhićen te osuđen kao državni neprijatelj na tri godine stroge robije. Otišao je u Zagreb gdje je nastavlja školu dopisnim školovanjem kao đak Gimnazije u Križanićevoj ulici. Zatim se priključio studentskome pokretu za samostalnost Hrvatske. Mladenački san bilo mu je državno zajedništvu Hrvatske i Bosne i Hercegovine. Sudbonosnoga Hrvatskoga proljeća 1971. godine priključio se studentima, radnicima i inim borcima za slobodu Domovine. Bio je uhićen u Tuzli i odveden iz zavičaja.